b'\n_START_ARTICLE_\nKaasukuolio\n_START_PARAGRAPH_\nKaasukuolio (lat. Gangraena emphysematica) on soluv\xc3\xa4leihin kaasuja tuottava, nopeasti levi\xc3\xa4v\xc3\xa4 ja hengenvaarallinen kudostulehdus, jonka aiheuttaa esimerkiksi Clostridium perfringens -bakteeri. Kaasukuolion voivat aiheuttaa my\xc3\xb6s muut Clostridium-lajin bakteerit.\n_START_SECTION_\nHoito\n_START_PARAGRAPH_\nKaasukuolion nopeasta levi\xc3\xa4misest\xc3\xa4 ja korkeasta kuolleisuudesta (20-38\xc2\xa0%) johtuen hoito on aina kiireellinen. Hoitoina ovat kirurginen leikkaus, antibioottihoito ja ylipainehappihoito. Antibioottihoitona k\xc3\xa4ytet\xc3\xa4\xc3\xa4n G-penisilliini\xc3\xa4 yhdess\xc3\xa4 klindamysiinin kanssa. Kaasukuoliopotilas l\xc3\xa4hetet\xc3\xa4\xc3\xa4n aina ylipainehappihoitoon.'